

**CONTRACT DE PRESTĂRI SERVICII**

**NR.................../..................**

**1. Părțile contractante:**

**U.A.T. COMUNA LIMANU**, cu sediul în Comuna Limanu, str. Castanului, 32 Județul Constanța, telefon 0241/858.204, fax 0241/858.201, cod fiscal.4671688, reprezentată prin Georgescu Gheorghe Daniel, având funcția de Primar, în calitate de ACHIZITOR

și

**S.C. .......................,** cu sediul în județul ......................., localitatea .................., strada ........................., cod postal .................., telefon .............., e-mail ...............; număr de înregistrare în Registrul Comerțului ................., cod fiscal .............., cont de Trezorerie: ..............., deschis la Trezoreria .................., reprezentată prin administrator ...................., în calitate de Prestator, pe de altă parte

**În temeiul art. 7 alin.(5) din legea nr. 98/2016 privind achiziţiile publice și a H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achiziţiile publice, cu modificările și completările ulterioare, s-a încheiat prezentul contract de achiziție publică de servicii.**

**2. Definiții**

2.1. În prezentul contract următorii termeni vor fi interpretați astfel:

a) ***contract*** - prezentul contract şi toate anexele sale;

b) ***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** - activităţi a căror prestare face obiect al contractului;

e) ***produse*** – echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f)***forţa majoră*** – reprezintă orice eveniment extern, cu caracter imprevizibil, absolut invincibil şi inevitabil, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g) ***zi*** – zi calendaristică; an – 365 de zile.

**3. Interpretare**

**3.1.** În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

**3.2.** Termenul „zi” sau „zile” sau orice referire la zile, reprezintă zile calendaristice dacă nu se specifică în mod diferit.

**Clauze obligatorii**

**4. Obiectul principal al contractului**

**4.1.** Prestatorul se obligă să presteze **Servicii pentru organizarea evenimentului ,,Târg de carte, Folk și Poezie’’**, Cod CPV 79952100-3 Servicii de organizare de evenimente culturale (Rev.2), în perioada convenită și în conformitate cu obligațiile asumate prin prezentul contract.

**4.2.** Evenimentul se va desfășura în perioada 07.08.2024-14.08.2024.

**4.3.** Locul desfășurării evenimentului va fi incinta Căminului Cultural din localitatea 2 Mai, comuna Limanu. La eveniment vor avea loc numeroase lansări de carte, de poeme, albume folk, recitaluri folk, muzică și dansuri. La eveniment vor participa personalități locale, poeți și interpreți de muzică folk ce vor susține recitaluri în fiecare zi. Acest târg are ca scop un alt mod de interacțiune între carte și cititor, încântarea de a răsfoi noutățile editoriale și experiențele inedite ale lansărilor de carte. De asemenea, cititorii se pot întâlni cu oamenii din spatele editurilor, cu librari, scriitori, critici literari și artiști. Lumea cărților se va deschide atât localnicilor, cât și turiștilor aflați la malul Mării Negre, în localitatea 2 Mai. Promovarea evenimentului se va face prin crearea de afișe/flyere/bannere.

**4.4.** Achizitorul se obligă să plătească prețul convenit în prezentul contract pentru serviciile prestate.

**5. Valoarea contractului**

**5.1.** Prețul convenit pentru îndeplinirea contractului, respectiv prețul serviciilor prestate și al serviciilor accesorii implicate, plătibil prestatorului de către achizitor, este de **............ de lei, la care se adaugă TVA în valoare de ............ lei**, în conformitate cu cele specificate în oferta prestatorului, anexată la contract.

**5.2.** Preţul contractului este ferm pe întreaga durata de valabilitate a contractului.

**5.3.** Plata facturii se va efectua în termen de 30 de zile de la îndeplinirea cumulativă a următoarelor condiții:

- înregistrarea facturii de către prestator la sediul achizitorului, în termenul contractual;

- factura va fi însoțită de raport de activitate, semnat de ambele părți fără obiecțiuni și proces verbal de recepție a serviciilor.

**6. Durata contractului**

**6.1.** Prezentul contract intră în vigoare la data semnării lui de către ambele părți și este valabil până la data de .................

**6.2.** Durata prezentului contract se poate prelungi prin acordul ambelor părți, prin act adițional.

**6.3.** În derularea contractului se vor respecta următoarele termene și condiții:

Căminul Cultural 2 Mai se va preda, pe bază de proces-verbal de predare-primire, prestatorului, acesta din urmă fiind singurul responsabil pentru orice prejudiciu apărut ca urmare a utilizării spațiului de derulare a evenimentului, care include: scenă, pereți interiori, exteriori, spații adiacente și anexe, vestiare, scaunele din dotarea sălii de evenimente, precum și dotările Căminului Cultural, respectiv, instrumente muzicale, echipamentele de sonorizare și lumini.

La finalul evenimentului, se va întocmi un nou proces verbal de predare-primire, în care se va consemna predarea de către Prestator Achizitorului a spațiului Căminului Cultural în starea inițială sau eventualele prejudicii identificate.

**6.4.** Prezentul contract încetează să producă efecte la data îndeplinirii tuturor obligații de către ambele părți.

**7. Documentele contractului**

**7.1.** Documentele contractului sunt:

a) oferta și achiziția nr. .............

b) caietul de sarcini

c) acte adiționale, dacă este cazul

**8. Caracterul confidential al contractului**

**8.1.** (1) O parte contractantă nu are dreptul, fără acordul scris al celeilalte părți:

a) de a face cunoscut contractul sau orice prevedere a acestuia unei terte părți, în afara acelor persoane implicate în îndeplinirea contractului;

b) de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale.

(2) Dezvăluirea oricărei informații față de persoanele implicate în îndeplinirea contractului se va face confidențial și se va extinde numai asupra acelor informații necesare în vederea îndeplinirii contractului.

**8.2.** O parte contractantă va fi exonerată de răspunderea pentru dezvăluirea de informații referitoare la contract dacă:

a) informatia era cunoscută părții contractante înainte ca ea să fi fost primită de la cealaltă parte contractantă, sau

b) informatia a fost dezvăluită după ce a fost obținut acordul scris al celeilalte părți contractante pentru asemenea dezvăluire, sau

c) partea contractantă a fost obligată în mod legal să dezvăluie informația.

**9. Executarea contractului**

**9.1.** În termen de maxim 1 zi lucrătoare de la data semnării contractului de către ultima parte dintre cele două părți, va avea loc la sediul achizitorului o întâlnire de management, la care vor participa reprezentanții părților implicate pentru stabilirea detaliilor privind derularea contractului.

**9.2.** Data încetării contractului este data semnării de ambele părți a procesului verbal de receptie a serviciilor.

**10. Obligațiile Prestatorului**

**10.1**. Prestatorul are obligatia să presteze serviciile la standardele și performanțele prezentate în oferta publicată în SEAP, anexă la contract.

**10.2**. Prestatorul are obligatia să presteze serviciile prevăzute în caietul de sarcini, să respecte toate aspectele financiare, să îndeplinească activitățile și să efectueze cheltuielile în conformitate cu prevederile mentionate în prezentul contract.

**10.3.** Prestatorul se obligă să presteze serviciile în conformitate cu perioada de prestație prezentată.

**10.4.** Prestatorul are obligația de a prezenta Autorității Contractante, la finalizarea evenimentului, Raportul evenimentului.

**10.5**. Pentru evenimentul **,,Târg de carte, Folk și Poezie"**, prestatorul este obligat să asigure următoarele servicii:

- montarea și asigurarea standurilor pentru expunerea cărților

- asigurarea serviciilor de cazare, masă și transport a artiștilor participanți la eveniment

- asigurarea promovării evenimentului prin afișe/ flyere/ bannere

- asigurarea resursei umane pentru buna desfășurare a evenimentului

**10.6.** Prestatorul este pe deplin responsabil pentru prestarea serviciilor în conformitate cu perioada de prestare convenită. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

**10.7.** Prestatorul are obligația de a transmite autorității contractante raportul final de execuție în termen de 10 zile calendaristice de la finalizarea evenimentului. Raportul trebuie să cuprindă detalii referitoare la modul de organizare si desfășurare a evenimentului conform prevederilor caietului de sarcini.

**10.8.** Prestatorul se obligă să despăgubească Achizitorul împotriva oricăror:

i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile achizitionate, și

ii) daune-interese, costuri, taxe si cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către Achizitor.

**10.9.** (1) Prestatorul poartă întreaga răspundere în cazul producerii accidentelor de munca, evenimentelor si incidentelor periculoase, îmbolnăvirilor profesionale generate sau produse de echipamentele tehnice (utilaje, instalatii etc) și de muncă, procedeelor tehnologice utilizate, sau de către lucrătorii săi și cei aparținând societăților care desfășoară activități împreună cu prestatorul (asociați, subcontactori etc), în conformitate cu prevederile Legii nr. 319/2006 a securității și sănătății în muncă și Hotărârii nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006, precum și orice modificare legislativă apărută pe timpul desfășurării contractelor.

**10.10.** Conflictul de interese:

(1) Prestatorul va lua toate măsurile necesare pentru a preveni ori stopa orice situație care ar putea compromite executarea obiectivă si imparțială a Contractului de prestări servicii. Conflictele de interese pot apărea în mod special ca rezultat al intereselor economice, afinităților politice ori de naționalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de Prestări servicii trebuie notificat în scris Autorității Contractante, în termen de 3 zile de la apariția acestuia.

(2) Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea si salariații din teritoriu, nu se află într-o situație care ar putea genera un conflict de interese. Prestatorul va înlocui, în 5 zile si fără vreo compensație din partea Achizitorului, oricemembru al personalului său salariat ori contractat, inclusiv conducerea ori salariații din teritoriu, care se regăsesc într-o astfel de situație.

(3) Prestatorul trebuie să evite orice contact care ar putea să-i compromită independența ori pe cea a personalului său, salariat sau contractat, inclusiv conducerea si salariatii din teritoriu. În cazul în care Prestatorul nu-si mentine independenta, Achizitorul, fără afectarea dreptului acestuia de a obtine repararea prejudiciului ce i-a fost cauzat ca urmare a situatiei de conflict de interese, va putea decide încetarea de plin drept si cu efect imediat a Contractului de Servicii**.**

**10.11.** Prestatorul se obligă să asigure respectarea principiului egalității de șanse și de tratament, în cadrul relațiilor de muncă de orice fel, inclusiv prin introducerea de dispoziții pentru interzicerea discriminărilor bazate pe criterii de sex, apartenență la grupuri minoritare, rasă, religie, dizabilităti etc.

**10.12.** Prestatorul va supraveghea si verifica cu personal propriu etapa de realizare a serviciilor, in spatiul în care vor fi montate echipamentele, astfel încât să se asigure toate facilitătile necesare derulării in conditii optime a evenimentului.

**11. Obligatiile principale ale Achizitorului**

**11.1.** Achizitorul se obligă să achizitioneze si să plătească pretul convenit în prezentul contract.

**11.2.** Achizitorul se obligă să pună la dispozitia prestatorului toate datele si informatiile necesare pentru îndeplinirea contractului prin colaborare cu personalul propriu.

**11.3.** Achizitorul se obligă să receptioneze cantitativ si calitativ serviciile prestate si materialele rezultate din acestea, pentru indeplinirea contractului conform standardelor, performantelor si prevederilor legale în vigoare. Se va intocmi un proces verbal de receptie semnat si insusit de reprezentantii părților după avizarea Raportului de activitate si a documentelor conexe.

**11.4.** Achizitorul nu va fi responsabil de nici un fel de daune interese, compensatii plătibile prin lege, în privinta sau ca urmare a unui accident sau prejudiciu rezultat din vina prestatorului și/sau angajaților acestuia.

**11.5.** Achizitorul este îndreptătit să emită dispozitiile pe care le consideră necesare. Dacă prestatorul consideră că dispozitiile achizitorului sunt nejustificate si inoportune, acesta poate indica obiectiuni în mod oficial, dar acestea nu îl absolvă de a executa dispozitiile primite, în afara cazului în care acestea contravin prevederilor legale.

**11.6.** Achizitorul se obligă să plătească prețul serviciilor prestate, către Prestator, în termenul convenit de la emiterea facturii de către acesta, după predarea raportului de prestare a serviciilor pentru eveniment si încheierea procesului verbal de receptie. Plățile se vor efectua prin respectarea prevederilor legale.

**11.7.** Achizitorul se obligă să plătească pretul produselor către Prestator, prin ordin de plata, în termenul convenit de 30 de zile de primirea facturii, în limita alocațiilor bugetare.

**11.8**. Daca Achizitorul nu onoreaza facturile în termen de 28 zile de la expirarea perioadei convenite, atunci Prestatorul are dreptul de a sista prestarea serviciilor. Imediat după ce Achizitorul își onorează obligațiile Prestatorul va relua prestarea serviciilor în termen de 12 ore.

**12. Sancțiuni pentru neîndeplinirea culpabilă a obligațiilor**

**12.1**. În cazul în care, din vina sa exclusivă, Prestatorul nu reuseste sa-si îndeplineasca obligatiile asumate prin contract, atunci achizitorul are dreptul de a deduce din pretul contractului, ca penalitati, o suma echivalenta cu o cota procentuala de 0,04% pe zi de întârziere, din pretul contractului.

**12.2**. În cazul în care Achizitorul nu își onorează obligațiile în termenul prevăzut la art.5.3, atunci acestuia îi revine obligatia de a plăti, ca penalităti, o suma echivalentă cu o cotă procentuală din plata neefectuată, stabilita la 0,04% pe zi de ăntârziere, până la îndeplinirea efectiva a obligațiilor.

**12.3.** Nerespectarea de către părți a obligațiilor prevăzute în prezentul contract dă dreptul părtii lezate să considere contractul reziliat de plin drept fără nicio altă formalitate si fără nicio altă procedură judiciară sau extrajudiciară, precum și dreptul de a pretinde plata de daune interese. Prezentul pact comisoriu își produce efectele de la data scadenței obligațiilor neefectuate.

**12.4.** Achizitorul își rezervă dreptul de a renunța oricând la contract, printr-o notificare scrisă adresată prestatorului, fără nicio compensatie, de la deschiderea falimentului împotriva acestuia în condițiile Legii nr. 85/2006 privind procedura insolvenței, cu modificările și completările ulterioare, cu conditia ca această renunțare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată până la data denuntării unilaterale a contractului.

**Clauze specifice**

**13. Garantia de bună executie a contractului**

Nu este cazul

**14. Recepție și verificări**

**14.1.** Achizitorul sau reprezentantul său are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini.

**14.2.** Receptia serviciilor prestate se va face în prezența reprezentanților părților și a reprezentantului beneficiarului.

**14.3.** Dacă serviciile prestate nu corespund cerintelor din caietul de sarcini, achizitorul va mentiona în procesul verbal de receptie activitătile care sunt neconforme, mentionând cerințele nerespectate sau neîndeplinite.

**14.4.** Achizitorul are dreptul de a notifica imediat prestatorului, în scris, orice plângere sau reclamație care apare în timpul derulării contractului. La primirea unei astfel de notificări, prestatorul are obligația de a remedia orice deficiență în maxim 24 ore de la comunicarea neconformității sau după caz, în cel mai scurt timp posibil, astfel încât să fie îndeplinite cerințele din caietul de sarcini și cu încadrare în valoarea contractului.

**15. Începere, finalizare, întârzieri, sistare**

**15.1.**(1)În termen de maxim 3 zile lucrătoare de la data semnării prezentului contract, prestatorul este prezent la întâlnirea de management, organizată de achizitor, la care participă reprezentanți ai achizitorului și ai prestatorului (reprezentantul cu putere de decizie din partea acestuia precum și experții implicați în conract) pentru stabilirea procedurilor de lucru în vederea desfășurării activitătii pentru îndeplinirea prevederilor prezentului contract.

(2) Prestatorul are obligatia de a începe prestarea serviciilor în timpul cel mai scurt posibil de la semnarea contractului de către ambele părți.

**15.2.** Serviciile prestate în baza contractului trebuie finalizate în termenul convenit de părți, termen care se calculează de la data începerii prestării serviciilor.

**15.3**. Dacă pe parcursul îndeplinirii contractului, prestatorul întâmpină dificultăți în organizarea evenimentelor si/sau nu poate respecta termenele de prestare stabilite prin contract, acesta are obligația de a notifica acest lucru achizitorului cu cel puțin 5 zile înainte de data stabilită pentru organizarea evenimentului.

**16. Plata și modalități de plată**

**16.1.** Plata se va face pe baza facturii fiscale însoțită de raportul de activitate si în urma încheierii procesului-verbal de receptie la sfârșitul evenimentului.

**16.2.** Plata facturii fiscale reprezentând contravaloarea serviciilor prestate se va efectua în lei, prin ordin de plată, în contul prestatorului, în termen de 30 zile de la înregistrarea facturii fiscale la sediul achizitorului, după încheierea procesului verbal de receptie a serviciilor prestate.

**16.3.** Factura va fi emisă de către prestator pentru serviciile efectiv prestate, după aprobarea procesului verbal de receptie cantitativă și calitativă.

**17. Amendamente**

**17.1.** Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

**17.2.** Părțile contractante au dreptul, pe durata îndeplinirii contractului, de a conveni, prin act adițional, adaptarea acelor clauze afectate de modificări ale legii.

**17.3.** Modificarea nu va privi acele clauze a căror modificare ar conduce la ceerea unui avantaj în comparație cu ceilalți ofertanți.

**17.4.** Modificarea contractului se va putea efectua în condițiile prevăzute la art. 221 din legea nr. 98/2016 privind achizițiile publice.

**17.5.** Prestatorul poate cesiona dreptul său de a încasa contravaloarea serviciilor prestate, în condițiile prevăzute de dispozitiile Codului Civil, cu acceptul achizitorului, obligatiile născute rămânând în sarcina părtilor contractante, astfel cum au fost stipulate si asumate inițial.

**18. Cesiunea**

**18.1.** Prestatorului îi este interzisă cesionarea obiectului contractului.

**18.2.** În contractul de achiziție publică este permisă doar cesiunea creanțelor născute din prezentul contract, obligatiile născute rămânând în sarcina părților contractante, astfel cum au fost stipulate și asumate inițial.

**19. Ajustarea pretului contractului**

**19.1.** Pentru serviciile prestate, plățile datorate de Achizitor Prestatorului sunt cele prevăzute în oferta financiară, anexă la contract.

**19.2.** Prețul contractului nu se ajustează.

**20. Subcontractanti**

**20.1.** Prestatorul are obligatia, în cazul în care subcontractează părți din contract, de a încheia contracte cu subcontractantii desemnati, în aceleași condiții în care el a semnat contractul cu Achizitorul.

**20.2.** (1) Prestatorul are obligația de a prezenta la încheierea contractului toate contractele încheiate cu subcontractanții desemnați.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

**20.3**. (1) Prestatorul este pe deplin răspunzător față de Achizitor de modul în care îndeplineste contractul.

(2) Subcontractantul este pe deplin răspunzător față de Prestator de modul în care își îndeplinește partea sa din contract.

(3) Prestatorul are dreptul de a pretinde daune-interese subcontractanților dacă aceștia nu își îndeplinesc partea lor din contract.

**20.4.** Prestatorul poate schimba oricare subcontractant numai dacă acesta nu și-a îndeplinit partea sa din contract și doar cu acceptul autorității contractante. Schimbarea subcontractantului va fi notificata Achizitorului și nu va determina schimbarea prețului contractului.

**21. Încetarea, rezilierea, suspendarea contractului**

**21.1.** Prezentul contract înceteaza în următoarele condiții:

a) prin acordul părţilor;

b) la expirarea termenului pentru care a fost încheiat, dacă acesta nu se va prelungi. În cazul în care perioada contractului de servicii se va prelungi, aceasta încetează la data expirării perioadei de prelungire;

c) în caz de faliment, dizolvare sau lichidare a prestatorului;

d) prin denunţare unilaterală de către Achizitor a prezentului contract, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale astfel încât îndeplinirea contractului ar fi imposibilă;

e) la rezilierea contractului, indiferent de cauza care a fost invocată, prestatorul anunță imediat Inspectoratul de Protectia Muncii și consemnează în raportul de activitate.

f) încetarea contractului se face printr-un act adițional redactat și comunicat în scris de partea care solicită ,cu un preaviz de 30 zile calendaristice. Preavizul de 30 zile nu este obligatoriu în cazul în care părțile convin acest lucru de comun acord.

g) în caz de forţă majoră.

**21.2.** Achizitorul poate rezilia prezentul contract cu efecte depline (de jure) după acordarea unui preaviz de 30 zile lucrătoare prestatorului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându- se la acestea:

- prestatorul nu își îndeplinește obligațiile în condițiile și perioadele stabilite în prezentul contract;

- prestatorul nu se conformează într-o perioadă de timp rezonabilă notificării emise de către responsabilul de contract care îi solicită remedierea executării corespunzătoare sau neexecutării obligatiilor care afectează în mod grav executarea corespunzatoare si la timp a serviciilor din prezentul contract;

- prestatorul refuză sau omite să aducă la îndeplinire dispozitii sau instructiuni emise de achizitor;

- dupa semnarea contractului, prestatorul cesioneaza drepturile sale din prezentul contract sau subcontractează făr ă a avea acordul prealabil al achizitorului;

- împotriva prestatorului a fost pronuntată o hotărâre având autoritate de lucru judecat cu privire la fraudă, coruptie, implicarea într-o organizatie criminală sau orice altă activitate ilegală în dauna intereselor financiare ale CE;

- valorificarea de către achizitor a rezultatelor prezentului contract este grav compromisă ca urmare a întârzierii prestatiilor din vina prestatorului;

- prestatorul face obiectul unei proceduri de insolventă, dizolvare, administrare judiciară sau sub controlul altei autorităti, a încheiat o întelegere cu creditorii privind plata datoriilor, si-a suspendat activitatea, sau se află într-o situatie asemănătoare rezultând dintr-o procedură similară reglementată de legislatia sau reglementările la nivel national;

- prestatorul a fost condamnat pentru o infractiune în legătură cu exercitarea profesiei printr-o hotărâre judecătorească definitivă;

- prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

- are loc orice modificare organizatională care implică o schimbare cu privire la personalitatea juridică, natura sau controlul Furnizorului, cu exceptia situatiei în care asemenea modificări sunt înregistrate într-un act aditional la prezentul Contract;

- apariția oricărei alte incapacităti legale care să impiedice executarea Contractului de prestări servicii;

**21.3.** Achizitorul va înstiința prestatorul în legătură cu motivul rezilierii și va comunica acestuia sanctiunile prevăzute. Prestatorul este invitat să prezinte observatiile sale cu privire la sanctiunile notificate.

**21.4.** Dacă achizitorul reziliază prezentul contract, va fi îndreptățit să recupereze de la prestator fără a renunța la celelalte actiuni la care este îndreptățit în baza prezentului contract, orice pierdere sau prejudiciu suferit.

**21.5.** Rezilierea contractului nu împiedică exercitarea dreptului achizitorului de a acționa prestatorul, civil sau penal.

**21.6**. În urma unui preaviz de 10 zile lucrătoare acordate achizitorului, prestatorul poate rezilia prezentul contract dacă achizitorul nu își îndeplinește obligatia de plat către prestator a sumelor datorate acestuia în baza oricărei certificări din partea achizitorului, după expirarea termenului limită prevăzut în prezentul contract;

**21.7.** Rezilierea nu va afecta niciun alt drept al achizitorului sau al prestatorului dobândit anterior acesteia în temeiul prezentului contract.

**21.8.** Oricare dintre părti încalcă prevederile Contractului de Prestări servicii prin neîndeplinirea unei/unor obligatii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptătită la următoarele remedii:

a) despăgubiri; si/sau

b) rezilierea Contractului de Prestări servicii.

**21.9**. Despăgubirile pot fi:

a) Despăgubiri Generale; sau

b) Penalităti contractuale.

**21.10.** În orice situatie în care Achizitorul este îndreptătit la despăgubiri, poate retine aceste despăgubiri din orice sume datorate Prestatorului, în conformitate cu prevederile contractuale.

**21.11.** Achizitorul va avea dreptul la despăgubiri pentru orice prejudiciu care este descoperit după finalizarea Contractului de Prestări servicii în conformitate cu legea aplicabilă ce guvernează Contractul de prestări servicii.

**21.12.** Suspendarea Contractului de Prestări servicii

a) În cazul în care executarea Contractului de prestări servicii este viciată de erori substantiale, nereguli sau de fraudă, Achizitorul va suspenda executarea Contractului de Prestări servicii.

b) În cazul în care erorile substantiale, neregulile sau frauda, sunt imputabile Prestatorului, Achizitorul poate, suplimentar suspendării, să refuze efectuarea plăților sau poate proceda la recuperarea sumelor deja plătite, proportional cu gravitatea erorilor, neregulilor sau fraudei.

**21.13.** Încetarea Contractului de Prestări servicii din initiativa Prestatorului

( l) În urma unui preaviz de 30 zile acordat Achizitorului, Prestatorul poate rezilia prezentul contract dacă Achizitorul:

a) nu îsi îndeplinește obligatia de plată către Prestator a sumelor datorate acestuia, după expirarea termenului limită prevăzut în prezentul contract.

b) nu îsi îndeplineste una sau mai multe din obligatiile sale, cu privire la care a fost notificat în mod repetat;

(2) Rezilierea nu va afecta niciun alt drept al Achizitorului sau al Prestatorului dobândit în temeiul Contractului de Prestări servicii.

**21.14.** Achizitorul are dreptul de a denunta unilateral contractul în cazul aparitiei unei situatii pentru care se aplica prevederile art. 222 din legea nr. 98/2016 privind achizitiile publice.

**21.15.** Fara a aduce atingere dispozitiilor dreptului comun privind încetarea contractelor sau dreptului autoritatii contractante de a solicita constatarea nulitatii absolute a contractului de achizitie publica, în confonnitate cu dispozitiile dreptului comun, achizitorul are dreptul de a denunta unilateral contractul în perioada de valabilitate a acestuia în una din urmatoarele situatii:

a) prestatorul se află, la momentul atribuirii contractului, în una din situatiile care ar fi determinat excluderea sa din procedura de atribuire potrivit art. 164 - 167 din Legea nr. 98/2016, privind achizitiile publice;

b) contractul nu ar fi trebuit atribuit prestatorului, având în vedere o încalcare gravă a obligatiilor care rezultă din legislatia europeană relevantă si care a fost constatată printr-o decizie a Curtii de Justitie a Uniunii Europene.

**22. Forța majoră**

**22.1.** Forţa majoră uzual definită apără de răspundere partea care o invocă sub condiţia notificării scrise a celeilate părţi în termen de 5 zile de la producerea cazului de forţă majoră şi pe baza certificatului de forţă majoră eliberat de Camera de Comerţ şi Industrie a României.

**22.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**22.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**22.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**22.5.** Dacă forţa majoră acţionează sau se estimează ca va acţiona o perioadă mai mare de 30 de zile, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

**22.6.** Prin forța majoră se înțelelege un eveniment independent de voința părților, imprevizibil și insurmontabil, apărut după încheierea contractului și care împiedică părțile să execute obligațiile asumate conform prevederilor contractuale.

**23. Limba care guvernează contractul**

**23.1.** Limba care guvernează contractul este limba română.

**24. Litigii**

**24.1.** Achizitorul și prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

**24.2.** Dacă după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente de la sediul achizitorului.

**25. Comunicări**

**25.1.** Orice comunicare între părţi, referitoare la îndeplinirea prezentului contract, trebuie să fie transmisă în scris.

**25.2.** Orice document scris trebuie înregistrat atât în momentul transmiterii, cât şi în momentul primirii.

**25.3.** Comunicările între părţi se pot face şi prin telefon, fax sau e-mail.

**26. Legea aplicabilă contractului**

**26.1** Contractul va fi interpretat conform legilor din România.

 Persoana responsabilă de buna desfășurare a contractului este ......................

 Părțile au înțeles să încheie azi \_\_\_\_\_\_\_\_\_\_\_ prezentul contract în 3 (trei) exemplare, două pentru achizitor și unul pentru prestator.

 **ACHIZITOR, PRESTATOR,**

 **PRIMĂRIA LIMANU .....................................................**

 **PRIMAR ADMINISTRATOR**

 **GEORGESCU GHEORGHE DANIEL ...............................**